Helsedirektoratet beskriver det som problematisk å omtale en gruppe med utgangspunkt i deres sykdom, og anbefaler dermed å bruke uttrykk som «person med rusmiddelproblem» eller «person som er rusmiddelavhengig», med støtte fra Verdens helseorganisasjon (WHO). Dette blir oftest forkortet til «rusavhengig» i dagligtale, mens «rusmiddelavhengig» regnes som en mer presis betegnelse.